মিডিয়ার অ্যাটেনশান পাওয়ার প্রচেষ্টায় অর্ধনগ্ন অবস্থায় প্রকাশ্যে ঘুরছেন কোনও সেলিব্রিটি, এমন ঘটনা ইতিপূর্বে দেখা গিয়েছে। কোনও ঘটনার প্রতিবাদে পাবলিক প্লেসে মহিলারা নিজেদের পরনের পোশাক টেনে খুলে ফেলেছেন, এমন ঘটনাও দুর্লভ নয়। কিন্তু সম্প্রতি ইসলামাবাদের একটি ঘটনার ভিডিও ভাইরাল হয়েছে সোশ্যাল মিডিয়ায়। ভিডিওয় দেখা যাচ্ছে, এক তরুণী টপলেস অবস্থায় প্রকাশ্য রাস্তায় ঘুরে বেড়াচ্ছেন। এক জন পুরুষ তাঁর দিকে এগিয়ে যাওয়ার চেষ্টা করছেন, আর ওই তরুণী পাথর ছুড়ছেন ওই পুরুষের দিকে।
এ হেন একটি ভিডিও সোশ্যাল মিডিয়ায় পোস্ট হওয়ার পরেই এই নিয়ে হইচই শুরু হয়ে যায়। আপাতদৃষ্টিতে এই ভিডিও দেখে এমনটা মনে হওয়া স্বাভাবিক যে, ওই তরুণী বোধহয় কোনও জঘন্য অপরাধের শিকার হয়েছেন। কেউ হয়তো তাঁর শ্লীলতাহানির চেষ্টা করেছিল, অর্ধনগ্ন অবস্থায় কোনওক্রমে আত্মরক্ষার্থে পালিয়ে বেড়াচ্ছেন তরুণী। কেউ বা আবার ভিডিও দেখে ভেবে বসেন, কোনও ঘটনার প্রতিবাদ হিসেবেই নিজের পোশাক খুলে ফেলেছেন তিনি। সেই নিয়ে প্রতিবাদের ঝড়ও ওঠে ফেসবুক, টুইটারে। পাকিস্তানে মহিলাদের সম্মান আদৌ নেই বলেও কটূক্তি শুরু করেন অনেকে। পাকিস্তানের রক্ষণশীল সমাজের অন্তর্ভুক্ত কেউ কেউ আবার ওই তরুণীকে ‘নির্লজ্জা’ বলে ধিক্কার জানাতেও শুরু করেন। 
কিন্তু সোশ্যাল মিডিয়াতেই ভিউয়ারদের কমেন্টের মাধ্যমে প্রকাশ পায় মূল ঘটনা। জানা যায়, সম্মানহানি অথবা প্রতিবাদ— কোনওটাই ঘটেনি ওই তরুণীর সঙ্গে। সবথেকে বড় কথা, ভিডিওতে যাঁকে দেখা যাচ্ছে, তিনি আদৌ মহিলাই নন, বরং তিনি এক জন হিজড়ে। এবং তিনি কোনওরকম অপরাধের শিকার হননি বরং, তিনি নিজেই গিয়েছিলেন অপরাধ করতে। এবং যেমন-তেমন অপরাধ নয়, তিনি গিয়েছিলেন ছিনতাই করতে। ইসলামাবাদের এফ-১০ এলাকায় এক ব্যবসায়ী টাকা তোলার জন্য ঢুকেছিলেন একটি এটিএম-এ। সেখানেই আচমকা ঢুকে পড়ে ওই হিজড়ে। ব্যবসায়ীর মাথায় বন্দুক ঠেকিয়ে ৫০ হাজার টাকা দাবি করে। ব্যবসায়ী টাকা দিতে অস্বীকার করায় হিজড়ে নিজের ঊর্ধ্বাঙ্গের পোশাক খুলে রাস্তায় বেরিয়ে এসে চিৎকার করতে শুরু করে। ব্যবসায়ী তাকে থামানোর চেষ্টা করলে, সে তাকে পাথর ছুড়ে মারতে শুরু করে। এমনকী ব্যবসায়ীর গাড়িতে ভাঙচুরেরও চেষ্টা করে। রাস্তার ভিড় হিজড়েটিকে ঘিরে ধরার চেষ্টা করলে সে দৌড়ে রাস্তা পেরিয়ে একটি ট্যাক্সি ধরে পালিয়ে যায়।
এই ঘটনা অনেকেরই মোবাইল ক্যামেরায় বন্দি হয়েছিল। সেই ভিডিওগুলিই ভাইরাল হয়েছে ফেসবুকে। নীচে দেখে নিন সেই সমস্ত ভিডিওর একটি ঝলক— 

(ভিডিও সৌজন্য: গ্লোবাল হটি নিউজ)